U-I-126/07
Natisni
Opravilna št.:
U-I-126/07
Datum odločitve:
5. 2. 2009
ECLI:
ECLI:SI:USRS:2009:U.I.126.07
Akt:
Zakon o prekrških (Uradni list RS, št. 3/07 – ur. p. b.) (ZP), 2. odst. 55. čl.
Izrek:
Pobuda za začetek postopka za oceno ustavnosti drugega odstavka 55. člena Zakona o prekrških (Uradni list RS, št. 3/07 – ur. p. b.) se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je v izpodbijanem delu prenehal veljati ali je bil spremenjen ali dopolnjen, če ne izkaže, da bi bilo z morebitno ugoditvijo pobudi mogoče odpraviti posledice neustavnosti oziroma nezakonitosti.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Ignac Delak, Kostanjevica na Krki
Datum vloge:
18. 4. 2007
Vrsta odločitve:
sklep
Vrsta rešitve:
zavrženje
Dokument:
US28561
Dokument v PDF obliki:
U-I-126-07.pdf
73 KB
Prenesite datoteko
U-I-126/07-4
5. 2. 2009
SKLEP
Ustavno sodišče je v postopku za preizkus pobude Ignaca Delaka, Kostanjevica na Krki, na seji 5. februarja 2009
sklenilo:
Pobuda za začetek postopka za oceno ustavnosti drugega odstavka 55. člena Zakona o prekrških (Uradni list RS, št. 3/07 – ur. p. b.) se zavrže.
Obrazložitev
1. Pobudnik izpodbija določbo drugega odstavka 55. člena Zakona o prekrških (ZP-1), ki ureja postopek pred prekrškovnim organom. Zatrjuje, da je v neskladju s členi Ustave: 19, 20, 21, 22, 23, 24, 25, 26, 27, 28, 29, 30 in 31. Predlaga, naj Ustavno sodišče ugotovi, da je izpodbijana določba v neskladju z Ustavo.
2. Izpodbijana ureditev je bila med postopkom pred Ustavnim sodiščem z uveljavitvijo Zakona o spremembah in dopolnitvah Zakona o prekrških (Uradni list RS, št. 17/08 – ZP-1E) spremenjena. Če je med postopkom pred Ustavnim sodiščem predpis ali splošni akt, izdan za izvrševanje javnih pooblastil, v izpodbijanem delu prenehal veljati ali je bil spremenjen ali dopolnjen, Ustavno sodišče odloči o njegovi ustavnosti oziroma zakonitosti, če niso bile odpravljene posledice neustavnosti oziroma nezakonitosti (drugi odstavek 47. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS).
3. Pobudnik je utemeljeval svojo pravovarstveno potrebo z vloženo ustavno pritožbo, ki jo je senat Ustavnega sodišča s sklepom št. Up-122/07 z dne 16. 1. 2008 zavrgel kot nedovoljeno. Glede na to morebitna ugotovitev neustavnosti izpodbijane določbe v zadevi pobudnika v nobenem primeru ne bi mogla več učinkovati. To pomeni, da pobudnik ne izkazuje pravovarstvene potrebe za presojo ustavnosti izpodbijanega predpisa. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: podpredsednik dr. Ciril Ribičič ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik